Стефан Фурнаджиев
История

chitanka.info

Една история

от малко мир

и много войни.

Оглупяхме от дати

от мъдрости и цитати.

Объркахме кои са признати

сред многото непризнати

и от съждения грешни и точни

станахме добри и порочни.

Светът не отстъпва

от своята позиция.

Ние сме тези, които възпяват

и отрицават.

Век след век.

Учебник след учебник.

Поколение след поколение.

Додето дойде ред

на нашето малко

последно

стълкновение.

За да напише някой след мене

това същото

стихотворение.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.